STYRETS ÅRSBERETNING 2019 FOR NORSK LEGEVAKTFORUM

|  |  |  |
| --- | --- | --- |
| **Saken skal behandles i:** | **Sak nr:** | **Dato:** |
| Styret for Norsk legevaktforum | 17/20 | 23.05.20 |
| Årsmøtet | Vedtatt utsatt | Utsatt til Bodø sept 2021 |

**Forslag til vedtak:**

Styrets årsberetning 2019 for Norsk legevaktforum tas til orientering.

# STYRETS ÅRSBERETNING 2019 FOR NORSK LEGEVAKTFORUM

## Beskrivelse av virksomheten

Norsk legevaktforum er en organisasjon som har til formål er å styrke kvaliteten på legevakttjenesten i Norge gjennom å:

1. bedre kvaliteten på behandling og omsorg av legevaktpasienter

2. stimulere til utvikling, utdanning og forskning innen omsorg og behandling av pasienter som kontakter legevakt eller legevakt formidlingen

3. stimulere til utvikling av hensiktsmessige organisatoriske modeller ut fra legevaktens ulike funksjoner og nivå

4. muliggjøre utveksling av erfaring og fremme samarbeid mellom ulike legevakter, nasjonalt og internasjonalt

5. arrangere kurs og konferanser

6. informere om litteratur, kursmuligheter, nye behandlingsformer og organisatoriske forhold

### Antall medlemmer pr 31.12.2019:

NLF har 106 medlemmer totalt, samtlige er kollektive medlemmer (legevakter).

### Årsmøtet

Årsmøtet er NLF sin øverste myndighet, og er åpent for alle betalende medlemmer. Alle individuelle medlemmer har stemmerett. For kollektive medlemskap oppnås stemmerett i henhold til følgende:

1. Legevakter med under 10 000 innbyggere 1 stemme

2. Legevakter med 10 000 – 29999 innbyggere 2 stemmer

3. Legevakter med 30000 – 39999 innbyggere 3 stemmer

4. Legevakter med 40000 – 59999 innbyggere 4 stemmer

5. Legevakter med 60 000- 79999 innbyggere 5 stemmer

6. Legevakter med over 80 000 innbyggere 6 stemmer

### Styret

Styret har bestått av 10 medlemmer. Hver helseregion skal være representert med en lege og en sykepleier. Helseregion Sør-Øst er representert med en lege og en sykepleier fra gamle helseregion Øst, og en lege og en sykepleier fra gamle helseregion Sør.

Styrets oppgave er å drifte NLF i samsvar med vedtektene, herunder årsbudsjett, årsregnskap og andre vedtak fastsatt av årsmøte og styret. Styret har hatt tre styremøter og behandlet 30 saker i 2019.

Styret velger selv sin leder og deretter oppgavefordeling. Valgperioden er 2 år for styremedlemmer.

### Styret har i perioden bestått av:

Anne Karin Myrbråten Helseregion Øst

Ole Tveiten

Line Kamilla Heimestøl Helseregion Sør

Kari Hynne

Gudrun Riska Thorsen Helseregion Vest

Håvard Ims

Ingrid Heggdal Bjerkeseth Helseregion Midt

Leif-Anders Stuevold

Lone Hansen Helseregion Nord

Sverre Håkon Evju

Styrets verv har i perioden vært fordelt på følgende måte:

Leder: Line Kamilla Heimestøl

Nestleder: Ingrid Heggdal Bjerkeseth

Kasserer: Lone Hansen

Sekretær: Ole Tveiten

### Valgkomite:

Sykepleier Ellen Marie Kalberg, Klepp og Time Legevakt

Sykepleier Inger Lise Echoldt, Moss Legevakt

## Arbeids – og utviklingsområder

Styret har bidratt med to konferanser med stor aktivitet rundt disse.

### Den nasjonale legevaktkonferansen 2019:

Den nasjonale legevaktkonferansen ble i september 2019 arrangert i Horten med totalt påmeldt 322 deltakere. Lokal arrangør var Horten legevakt og Horten Kommune.

### Lederkonferansen 2019:

Lederkonferansen 2019 ble arrangert på Sola Strand Hotell i Stavanger i samarbeid med Nklm som bidro med tilskudd og personell til gjennomføring av konferansen. Konferansen samlet 182 deltagere.

Program – og arrangementskomiteen bestod av:

Siri Linn Schmidt Fotland – NKLM

Ingrid Rebnord - NKLM

Ingrid Heggdal Bjerkeseth - NLF

Silje Longva Todnem - NLF

### Nasjonalt fagnettverk for akuttmedisinske tjenester

Leder Line Kamilla Heimestøl og styremedlem Kari Hynne deltok på fagseminar om Eldres bruk av akuttmedisinske tjenester. Presentasjonen ligger på Norsk legevaktforum sin nettside.

### Høringssvar

Norsk legevaktforum sendte i 2019 følgende høringssvar:

* NOU 2018:16 Det viktigste først
* Nasjonal veileder for akutthjelpere
* Forslag til endringer i akuttmedisinforskriften og flere forskrifter som gjelder allmennleger
* Forslag til nasjonal veileder for legevakt
* NOU 2019:14 «Tvangsbegrensningsloven»

### Nasjonalt kompetansesenter for legevaktmedisin (Nklm)

Norsk legevaktforum (NLF) ser det som viktig å ha et nært og godt samarbeid med Nklm. NLF har et årlig styremøte ved kompetansesenteret i Bergen hvor vi blir oppdatert om forskning og utvikling innenfor norsk legevaktmedisin. Nklm bidrar med et garantitilskudd til den årlige lederkonferansen for norske legevakter. Norsk Legevaktforum sin kontaktperson til Nasjonalt kompetansesenter for legevaktmedisin er Line Camilla Heimestøl, leder i NLF.

### Legevaktprisen 2019:

Legevaktprisen 2019 ble utdelt under festmiddagen i Horten. Legevaktprisen gikk til Helen Brandstorp. Hun har vist et brennende engasjement for legevaktsarbeid gjennom mange år.

### Tildeling av kurs og stipend:

NLF mottok søknad om støtte til 2 kurs i 2019. Styret utbetalte kursstøtte på kr 5000,- til Kurskomitéen for legevaktene i Østfold. Søker ber om støtte til dagskonferanse om vold og trusler på legevakt, telefon og KAD.

Sandnes legevakt har også mottatt kursmidler for avholdelse av kurs.

### Hjemmesiden [www.legevaktforum.no](http://www.legevaktforum.no):

Norsk legevaktforum har lagt ut fortløpende nyheter fra legevakt-Norge.

## Økonomisk resultat i 2019

Driftsresultatet viser et underskudd på kr 81009

## Likestilling

Styret har som mål å tilstrebe balanse mellom kjønnene. I NLF sitt styre er kvinneandelen 70 %.

## Miljørapportering

Norsk legevaktforum driver en virksomhet som i beskjeden grad forurenser det ytre miljø. Det brukes i hovedsak innkallinger og korrespondanse via epost.

Larvik 19.05.2020

Line Kamilla Heimestøl Ingrid Heggdal Bjerkeseth

Leder Norsk Legevaktforum Nestleder Norsk Legevaktforum